فرانسا-دا آوریلین 5-ده کووید-19 اپیدمیاسینا یولوخان‌لارین سایی 70 مین 478-ا چاتیب. اپیدمیا باشلایان‌دان ایندیدک بو اؤلکه‌ده 8078 نفر اؤلوب. اؤلوم فاکتلاریندان‌ 5889-و خسته‌خانا‌لاردا، 2189-او ایسه قوجا‌لار ائولرینده قئیده آلینیب.
بونو فرانسا-نین ساغلیق عذره باش دیرکتورو ژروم سالومون مطبوعاتا آچیقلاماسیندا بیلدیریب.
او قئید ائدیب کی، سون 24 ساعات عرضینده خسته‌خانا‌لاردا 357 اؤلوم حادثه‌سی باش وئریب. ایندیدک خسته‌خانا‌لارا 28 مین 891 خسته یئرلشدیریلیب کی، اونلاردان 6978-ی آغیر وضعیتده یوغون باخیم شعبه‌لرینده‌دیر. یوغون باخیمدا اولان خسته‌لرین 35 فایزی یاشی 60-دان آشاغی اولان‌لاردیر. بو گوندک کووید-19 ویروسونا یولوخان 16 مین 183 خسته ساغالا‌راق ائوه بوراخیلیب.
خاطیرلاداق کی، دونیانین 183 اؤلکه‌سینده کروناویروسا یولوخان 1 میلیون 225 مین‌دن چوخ اینسانین 252 مین‌دن آرتیغی ساغالیب، 66 مین 542 نفر ایله اؤلوب.
